Iámblico (novelista)

Iámblico (Ἰάμβλιχος Iámblikhos) foi un novelista da Antiga Grecia nado en Siria e que viviu durante o século II. 
 Traxectoria 
Naceu antes do ano 115 e atopábase en activo con posterioridade ao ano 165, dado que menciona nos seus escritos a Sohemo, un rei de Armenia reposto polos romanosAlbin Lesky, Historia de la literatura griega p. 889. Madrid: Gredos 1976, ISBN 84-249-3132-7.  Por tanto a súa novela Babiloníacas débese datar no último terzo do século II. O argumento e estrutura desta obra coñécense a través da Biblioteca de FocioFocio, Biblioteca, códice 94..

 Argumento das Babiloníacas
A acción desenvólvese en Mesopotamia, antes do dominio dos persas. O eixo da acción é o desexo de Garmos, rei de Babilonia que quedou viúvo, de posuír a Sinonis, esposa de Ródanes. Sinonis non accede aos desexos do rei e este manda encadear e crucificar a Ródanes, pero Sinonis sálvao e ambos foxen. Son perseguidos polos eunucos do rei, Sacas e Damas. 

Aparece un ladrón antropófago, así como pantasmas, dáse importancia á maxia e sucédense unha serie de persecucións, asasinatos e confusiónsAlbin Lesky, Historia de la literatura griega p. 897.Carlos García Gual, Los orígenes de la novela, p.261, Madrid: Istmo (1972), ISBN 84-7090-192-3..
 Notas 

Véxase tamén
Bibliografía
W. Röllig: Iamblichos (3). In: Der Kleine Pauly (KlP). Band 2, Stuttgart 1967, Sp. 1307.

Categoría:Escritores en lingua grega antiga
Categoría:Nados en Siria
Categoría:Nados no século II
Categoría:Finados no século II
Categoría:Novelistas